หุ้น10พ.ย.เด้งท้ายตลาดปิดบวก0.46 จุด
หุ้น10พ.ย.ได้แรงซื้อช่วงท้ายตลาดปิดที่ 968.30จุด เพิ่มขึ้น 0.46 จุด มูลค่าการซื้อขาย 25,443.47 ล้านบาท
30 ต.ค. 2565

หุ้น10พ.ย.ได้แรงซื้อช่วงท้ายตลาดปิดที่ 968.30จุด เพิ่มขึ้น 0.46 จุด มูลค่าการซื้อขาย 25,443.47 ล้านบาท




ดัชนีตลาดหลักทรัพย์แห่งประเทศไทย วันที่ 10 พ.ย. ปิดตลาดที่ 968.30 จุด เพิ่มขึ้น 0.46 จุด หรือ 0.05% มูลค่าการซื้อขาย 25,443.47 ล้านบาท ซึ่งกระเตื้องขึ้นอย่างมากเมื่อเทียบกับช่วงเปิดตลาดที่ดัชนีลงไปแตะที่ 951.98 จุด โดยเฉพาะในช่วงท้ายตลาดที่ดีดตัวขึ้นแรงหลังจากตลาดยุโรปเปิดทำการ โดยหุ้นที่ช่วยหนุนตลาด คือ กลุ่มพลังงานและปิโตรเคมี
นายชัย จิรเสวีนุประพันธ์ ผู้อำนวยการฝ่ายกลยุทธ์ บริษัทหลักทรัพย์ (บล.) โนมูระ พัฒนสิน กล่าวว่า หลังจากที่ตลาดยุโรปเปิดทำการ แม้ว่า ตลาดส่วนใหญ่ยังติดลบอยู่ แต่อัตราการติดลบน้อยลง โดยส่วนหนึ่งเป็นผลจากฝรั่งเศสประกาศขยายเวลาชอร์ตเซลหุ้นกลุ่มสถานบันการเงิน 10 แห่ง ออกไปอีก 3 เดือน ทำให้ดัชนีในประเทศเกิดใหม่ทั้ง ไทย มาเลเซีย และฟิลิปปินส์ค่อยๆ ดีดกลับ 
"อย่างไรก็ตาม สถานการณ์โดยรวมยังไม่ได้ฟื้นตัวอย่างมีนัยสำคัญ โดยคาดว่า ดัชนีจะเคลื่อนไหวอยู่ระหว่าง 950-985 จุด เพราะที่ 945-950 จุดเป็นแนวรับที่แข็งแกร่ง แต่เมื่อมาถึง 985 จุด จะมีแรงขายออกมา เพราะยังคงมีความกังวลต่อสถานการณ์ในยุโรป" นายชัย กล่าว
มูลค่าซื้อขาย 5 อันดับหลักทรัพย์ PTTGC  ปิด 65.25 บาท +0.25 บาท หรือ +0.38%PTT  ปิด 301.00 บาท +5.00 บาท หรือ +1.69%JAS  ปิด 1.85 บาท +0.04 บาท หรือ +2.21%SCC  ปิด 322.00  ไม่เปลี่ยนแปลงIVL  ปิด 32.25 บาท -0.25 บาท หรือ -0.77%